ইউটিউবে মুক্তিপেল শর্টফিল্ম ‘অপেক্ষা’। অপেক্ষাটা কোন নারী কিংবা দিনের জন্য নয়। ঈদের ছুটিতে গ্রামের নিম্নমধ্যবিত্ত পরিবারের এক ছাত্রের টিউশনির টাকা দিয়ে ছোট বোনের আবদারের লাল জামাটি নিয়ে বাড়ি ফেরার। রমজানের শুরু থেকে ‘মা’ বারবার ফোন দিচ্ছেন ঈদে বাড়ি ফিরতে আর কতোদিন বাকি। কবে দেখা হচ্ছে তার সাথে। শতো প্রতিশ্রুতির মাঝেও মাস শেষে টিউশনির টাকা না মেলায় বোনের লাল জামাটি কেনা হলো না তার। সেই সাথে ফিকে হয়ে গেল বাড়ি ফেরার স্বপ্নও। এভাবে শহরে পড়তে আসা একজন গ্রামীণ মধ্যবিত্ত পরিবারের ছাত্রের ছোট ছোট স্বপ্নগুলো কীভাবে হাওয়ায় মিশে যায় তার বাস্তব চিত্র অংকিত হয়েছে ছবিটিতে। দর্শকদের কারো কারো সাথে হয়ত মিলে যেতে পারে একজন ক্ষুদ্র স্বপ্নবাজদের বঞ্চিত করে জীবনের রঙ্গ মঞ্চে মত্ত হওয়া হাজারো দালান ওয়ালাদের কাহিনী।